Santa Decca
Az istenek meghaltak; vigaszul 
olajfalombot nem kap sok-sok éve 
Pallas se, másoké a dézsma-kéve, 
délben dalol a pásztor az azúr

tűzben, mert Pán halott, a tréfa múl. 
Csók és enyelgés régen sutba téve, 
Hylas se gázol csermelyek vizébe, 
meghalt a nagy Pán és Krisztus az úr.

De tán e szigeten az aszfodélben, 
rágcsálva emlékek fanyar gyümölcsét, 
egy régi isten alszik észrevétlen.

Ó Kedvesem, haragját föl ne költsék 
a szavaink, fussunk: de nem, ni itt 
megzörren a levél: várjunk kicsit.
Versek
Szonettek
en:Santa Decca